Selline gigant ei tekkinud aga iseenesest ja korraga. Interneti sünnimomendiks võib pidada 1. septembrit 1969, mil USAs ühendati võrgu vahendusel kokku Los Angeleses asuva California ülikooli ning Stanfordi uurimisinstituudi arvutid. Tollal polnud arvuti enam mingi haruldus ja pisemad arvutivõrgudki olid siin-seal tekkinud. Mille poolest oli too ühinemine siis sedavõrd eriline, et meil on alust seda ka rohkem kui veerand sajandit hiljem meenutada? Põhjus on lihtne - tegu oli uut tüüpi arvutivõrgu sünniga, mis on oma eluvõimelisust tõestanud tänini.